Versindaba » Blog Archive » DIE 2018 INGRID JONKER-PRYS VIR ENGELSE POËSIE
Die Ingrid Jonker-pryskomitee nooi uitgewers of selfgepubliseerde digters uit om voorleggings te doen vir die Ingrid Jonker-prys vir Engelse poësie van 2018. Drie eksemplare van enige Engelse debuut-digbundel wat in die jare 2016 en 2017 verskyn het en volgens die reglement vir die Ingrid Jonker-prys in aanmerking kom, moet vir beoordeling gestuur word aan:
Vir aandag Finuala Dowling
Sentrum vir Buitemuurse Studies
Die prys word jaarliks beurtelings aan ŉ Afrikaanse of ŉ Engelse debuutdigbundel toegeken, die twee tale waarin Ingrid Jonker geskryf het. Die wenner ontvang ŉ kontantbedrag, afhanklik van die rente op ŉ belegging wat oorspronklik vir hierdie doel geskep is.
Die wenner van die vorige Engelse prys was Thabo Jijana, vir sy bundel Failing Maths and My Other Crimes (uHlanga Press).
Die sperdatum vir voorleggings is Woensdag 31 Januarie 2018. Inskrywings moet vergesel wees van ŉ brief met die kontakbesonderhede van die uitgewer en die digter, sowel as ŉ verklaring dat dit die digter se eerste gepubliseerde digbundel is met ŉ ISBN.
Vir die reglement, sien http://versindaba.co.za/2011/03/23/die-ingrid-jonker-prys/.
Navrae kan gerig word aan Finuala Dowling, konvenor van die Ingrid Jonker-prys vir Engelse Poësie: (finuala.dowling@uct.ac.za).
Tags: DIE 2018 INGRID JONKER-PRYS VIR ENGELSE POËSIE
Monday, November 20th, 2017 | Uncategorized.